ai4bharat/Pralekha huggingface dataset:
மத்திய அமைச்சரவை
சிவில் விமானப் போக்குவரத்தில் வெளிநாட்டு நேரடி முதலீட்டுக் கொள்கைக்கு அமைச்சரவை ஒப்புதல்
ஏர் இண்டியா நிறுவனத்தில் வெளிநாடு வாழ் இந்தியர்கள் 100 சதவீதம் வரை முன்அனுமதிப் பெறாமல் முதலீடு செய்ய அனுமதிக்கும் வகையில், தற்போதுள்ள வெளிநாட்டு முதலீடு அனுமதிக் கொள்கையில் திருத்தம் செய்ய பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது.
தற்போது விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் 100 சதவீத வெளிநாட்டு நேரடி முதலீடு என்பது அனுமதி பெறாமல் 49 சதவீதமாகவும், அதற்கும் கூடுதலானது அரசு அனுமதி பெற்றும் என உள்ளது. இருப்பினும், விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் வெளிநாடு வாழ் இந்தியர்களின் 100 சதவீத வெளிநாட்டு நேரடி முதலீடு அனுமதி பெறாத வகையில் அனுமதிக்கப்பட்டுள்ளது. 1937 ஆம் ஆண்டின் விமானப்போக்குவரத்து விதிகளின் படி வெளிநாட்டு நேரடி முதலீடு என்பது இந்திய நாட்டினராக இருக்க வேண்டும் என்பது நிபந்தனையாகும். இருப்பினும், தற்போதைய கொள்கையின் படி, ஏர் இண்டியா நிறுவனத்தைப் பொறுத்தவரை, வெளிநாட்டு விமான நிறுவனங்கள் உட்பட நேரடியான அல்லது மறைமுகமான முதலீடு 49 சதவீதத்திற்கும் கூடுதலாக இருக்கக்கூடாது. எனவே, விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் வெளிநாடுவாழ் இந்தியர்களின் நேரடி முதலீடு 100 சதவீதம் அனுமதிக்கப்பட்டிருந்தாலும், ஏர் இண்டியா நிறுவனத்தில் 49 சதவீதம் மட்டும் என வரையறுக்கப்பட்டுள்ளது.
சிறப்பு சேவைகள் மற்றும் கட்டுரைகள்
தேசிய தொழில்நுட்பக் கழகம் புதுச்சேரி விளையாட்டு விழா 2023
தேசிய தொழில்நுட்பக் கழகம் புதுச்சேரி காரைக்காலில் இரண்டு நாள் விளையாட்டு தினம் 31/03/2023 முதல் 01 / 04 / 2023 இன்று இயக்குனர் டாக்டர் திரு. சங்கரநாராயணசாமி அவர்களின் அறிவுறுத்தலின் பெயரில் சீரிய முறையில் தொடங்கிவைக்கப்பட்டது
நிகழ்ச்சிக்கு விளையாட்டுத்துறை செயலாளர் அனைவரையும் வரவேற்றார், ஷாட்புட், நீளம் தாண்டுதல் மற்றும் 100 மீட்டர் ஸ்பிரிண்ட் போன்ற டிராக் மற்றும் ஃபீல்ட் நிகழ்வுகள் உட்பட பலவிதமான விளையாட்டு நடவடிக்கைகள் இந்த நிகழ்வில் இடம்பெற்றன. காலை 9:00 மணிக்கு தொடங்கிய போட்டிகள் நாள் முழுவதும் தொடர்ந்து மாலை 5:30 மணிக்கு முடிவடைந்தது. போட்டி கடுமையாக இருந்தது, வீரர்கள் சிறந்த திறமை மற்றும் விளையாட்டுத்திறனை வெளிப்படுத்தினர்.
மறுநாள், 01-04-2023, நிகழ்வு காலை 7 மணிக்கு 3000 மீட்டர் சாலை ஓட்டப் போட்டியுடன் தொடங்கி மதியம் 12 மணி வரை தொடர்ந்தது, மீதமுள்ள நிகழ்வுகள் நடைபெற்றன. மாலை, 4 மணிக்கு, பாராட்டு விழா நடந்தது, ஒவ்வொரு விளையாட்டிலும் வெற்றி பெற்றவர்களுக்கும், ஓட்டப்பந்தய வீரர்களுக்கும் இயக்குனர் டாக்டர் சங்கரநாராயணசாமி பரிசுகளை வழங்கினார். முழு நிகழ்ச்சியை டாக்டர் எஸ் பாபு விளையாட்டு அதிகாரியும் விளையாட்டு செயலாளருமான திரு லாவில் விஷ்ணு பிரசாத் ஏற்பாடு செய்தார்.
இவ்விழாவின் ஒருபகுதியாக கிருஷ்ணசாமி நினைவுப் போட்டி 02-04-2023 மற்றும் 03-04-2023 ஆகிய தேதிகளில் நேஷனல் இன்ஸ்டிடியூட் ஆஃப் டெக்னாலஜி  புதுச்சேரியில் நடத்தப்படவுள்ளது. இந்த போட்டியில் கடற்கரை கைப்பந்து மற்றும் கூடைப்பந்து போட்டிகள் அந்தந்த மைதானத்தில் நடைபெறவுள்ளன. நிகழ்ச்சியை இயக்குநர் டாக்டர் கே. சங்கரநாராயணசாமி தொடங்கிவைக்கவுள்ளார்.
விறுவிறுப்பான இரண்டு நாள் போட்டிகளுக்குப் பிறகு, 03-04-2023 அன்று மாலை 6 மணிக்கு நிறைவு விழா நடைபெறவுள்ளது. கடற்கரை கைப்பந்து மற்றும் கூடைப்பந்து போட்டிகள் இரண்டிலும் வெற்றி பெற்றவர்களுக்கு வெற்றிக்கிண்ணம் வழங்கப்படவுள்ளது, பங்குபற்றிய அனைவருக்கும் பங்குபற்றிய சான்றிதழ்களும் வழங்கப்படவுள்ளன.
பிரதமர் அலுவலகம்
பிரபல எழுத்தாளர் நரேந்திர கோலியின் மறைவுக்கு பிரதமர் இரங்கல்
பிரபல எழுத்தாளர் திரு நரேந்திர கோலியின் மறைவுக்கு பிரதமர் திரு நரேந்திர மோடி வருத்தம் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "பிரபல எழுத்தாளர் திரு நரேந்திர கோலியின் மரணம் மிகுந்த துயரத்தை அளிக்கிறது. புராண மற்றும் வரலாற்று கதாபாத்திரங்களை இலக்கியத்தில் உயிரோட்டமாக சித்தரித்ததற்காக அவர் எப்போதும் நினைவுகூரப்படுவார். இந்த நேரத்தில் அவரது குடும்பத்தினருக்கும், வாசகர்களுக்கும் எனது இரங்கல்கள். ஓம் சாந்தி! " என்று கூறியுள்ளார்.
உணவுப் பதப்படுத்துதல் தொழிற்சாலைகள் அமைச்சகம்
உணவு பதனத் தொழிலில் வேலைவாய்ப்பு உருவாக்கம்
பிரதமரின கிசான் சம்படா யோஜனாவின்  தொடர்புடைய திட்டங்களுக்காக மேற்கொள்ளப்பட்ட மதிப்பீட்டு ஆய்வுகளின்படி, அதன் தொடர்புடைய ஆதரவு திட்டங்கள் மூலம் கணிசமான நேரடி / மறைமுக வேலை வாய்ப்புகள் உருவாக்கப்பட்டுள்ளன. 2020 ஆம் ஆண்டில் நபார்டு கன்சல்டன்சி நிறுவனம் நடத்திய பி.எம்.கே.எஸ்.ஒய் கீழ் ஒருங்கிணைந்த குளிர்பதனத் தொடர் மற்றும் மதிப்பு கூட்டல் உள்கட்டமைப்பு திட்டத்தின் மதிப்பீட்டு ஆய்வில், ஒவ்வொரு திட்டமும் சுமார் 600 நேரடி / மறைமுக வேலை வாய்ப்புகளை உருவாக்கியுள்ளதாக மதிப்பிடப்பட்டுள்ளது.
பி.எம்.கே.எஸ்.ஒய் திட்டத்தின் கீழ் முடிக்கப்பட்ட திட்டங்களின் மூலம் சுமார் 9.69 லட்சம் நேரடி மற்றும் மறைமுக வேலை வாய்ப்புகள் உருவாக்கப்பட்டுள்ளன. உணவு பதப்படுத்துதல் தொழிலுக்கான உற்பத்தியுடன் இணைந்த ஊக்குவிப்புத் திட்டம், பிரதம மந்திரி நுண் உணவு பதப்படுத்தும் நிறுவனங்களை முறைப்படுத்துதல் ஆகியவை ஒப்பீட்டளவில் புதிய திட்டங்கள் என்பதால், இவற்றிற்கான மதிப்பீட்டு ஆய்வு நடத்தப்படவில்லை.
2020-21 முதல் 2024-25 வரையிலான ஐந்து ஆண்டுகளில் ரூ.10,000 கோடி ஒதுக்கீட்டுடன் நாட்டில் 2 லட்சம் உணவு பதப்படுத்தும் குறு நிறுவனங்களை நிறுவுவதற்கான / மேம்படுத்துவதற்கான நிதி, தொழில்நுட்ப மற்றும் வணிக ஆதரவை வழங்குவதற்காக, பிரதமரின் உணவு பதப்படுத்தும் குறு நிறுவனங்களை முறைப்படுத்தும் திட்டத்தை மத்திய உணவு பதப்படுத்தும் தொழில்கள் அமைச்சகம் செயல்படுத்தி வருகிறது. உணவு பதப்படுத்தும் தொழிலின் அமைப்புசாரா பிரிவில் தனிப்பட்ட குறுந்தொழில் நிறுவனங்களின் போட்டித்தன்மையை மேம்படுத்துவதையும், இத்துறையை முறைப்படுத்துவதை ஊக்குவிப்பதையும் இத்திட்டம் நோக்கமாகக் கொண்டுள்ளது. பி.எம்.எஃப்.எம்.இ திட்டத்தின் திறன் மேம்பாட்டுக் கூறுகளின் கீழ், பயிற்சியாளர்கள், மாவட்ட வள நபர்கள், தொழில் முனைவோர் மற்றும் பல்வேறு குழுக்களுக்கு பயிற்சி அளிப்பதற்காக மத்திய சுற்றுச்சூழல் அமைச்சகம் மானியம் வழங்குகிறது. உணவு பதப்படுத்தும் குறு நிறுவனங்களின் குழுக்களுக்கு வணிகச்சின்னம் மற்றும் சந்தைப்படுத்தல் ஆதரவுக்காக 50% வரை மானியம் வழங்கப்படுகிறது.
இத்தகவலை மத்திய சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் பிரகலாத் சிங் படேல் மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
-----
ANU/SMB/KPG
(Visitor Counter : 75
நிதி அமைச்சகம்
பிரதமரின் ஆயுள் காப்பீட்டுத்திட்டம், பிரதமரின் விபத்துக் காப்பீட்டுத்திட்டத்தின் கீழ் மூன்று மாத இயக்கத்தில் பதிவுகளை மேற்கொள்வதற்கு 10 மத்திய அமைச்சகங்கள் & துறைகளுடன் நிதி சேவைத் துறை செயலாளர் தலைமையில் கூட்டம் நடைபெற்றது
பிரதமரின் ஆயுள் காப்பீட்டுத்திட்டம், பிரதமரின் விபத்துக் காப்பீட்டுத்திட்டத்தின் கீழ் மூன்று மாதங்களில் பதிவுகளை அதிகப்படுத்துவதற்கு 10 மத்திய அமைச்சகங்கள் & துறைகளுடன் நிதி சேவைத் துறை செயலாளர் தலைமையில் கூட்டம் நடைபெற்றது.
நிதி அமைச்சகத்தின் நிதி சேவைத்துறை செயலாளர் டாக்டர் விவேக் ஜோஷி தலைமையில் நடைபெற்ற இக்கூட்டத்தில் தொழிலாளர் மற்றும் வேலைவாய்ப்பு, வீட்டுவசதி மற்றும் நகர்ப்புற வளர்ச்சித் துறை, பஞ்சாயத் ராஜ், ஊரக வளர்ச்சி, சுரங்கம், நிலக்கரி, வேளாண் மற்றும் விவசாயிகள் நலன், மகளிர் மற்றும் குழந்தைகள் மேம்பாடு அமைச்சகப் பிரதிநிதிகள், தபால்துறை மற்றும் இந்தியா போஸ்ட் பேமண்ட் வங்கி பிரதிநிதிகள் உள்ளிட்டோர் இதில் கலந்து கொண்டனர். இந்த மூன்று மாத கால இயக்கம் நாடு முழுவதும் 1.04.2023 முதல் 30.06.2023 வரை நடைபெறுகிறது.
சுயஉதவிக் குழு உறுப்பினர்கள், அங்கன்வாடி பணியாளர்கள், சுகாதாரப் பணியாளர்கள், தூய்மைப் பணியாளர்கள், சுரங்கத் தொழிலாளர்கள், அனைத்து அமைப்புசாரா தொழிலாளர்கள், சாலையோர வியாபாரிகள், நகர்ப்புற உள்ளாட்சி அமைப்புகளின் பணியாளர்கள், மகாத்மா காந்தி ஊரக வேலைவாய்ப்பு உறுதித் திட்ட தொழிலாளர்கள், பிரதமரின் வேளாண் திட்டப் பயனாளிகள் ஆகியோரை பெருமளவில் இந்த இரண்டு சிறிய காப்பீட்டுத் திட்டங்களில் இணைப்பதற்கு நடவடிக்கை மேற்கொள்ள வேண்டும் என்று டாக்டர் விவேக் ஜோஷி வலியுறுத்தினார்.
பிரதமர் அலுவலகம்
ஜி 20 மெய்நிகர் உச்சி மாநாட்டில் பிரதமர் நாளை பங்கேற்கிறார்
கொரோனா வைரஸ் தொடர்பான விஷயங்கள் குறித்து விவாதிப்பதற்காக நாளை நடைபெற உள்ள ஜி20 மெய்நிகர் உச்சி மாநாட்டில் பிரதமர் நரேந்திர மோடி பங்கேற்கிறார்.
" உலகத் தொற்று நோயான கோவிட்-19 ஐச் சமாளிப்பதில் ஜி20-க்கு உலகளாவிய முக்கிய பங்கு இருக்கிறது. சவூதி ஜி20 தலைமைப்பொறுப்பால் ஒருங்கிணைக்கப்படும் இந்த மெய்நிகர் உச்சி மாநாட்டில் நாளை நடைபெற உள்ள ஆக்கப்பூர்வமான ஆலோசனைகளை நான் எதிர்நோக்கியுள்ளேன்," என டிவிட்டரில் இது குறித்து பிரதமர் பதிவிட்டுள்ளார்.
பிரதமரின் டிவிட் கீழே தரப்ப்படுகின்றது:
உலகத் தொற்று நோயான கோவிட்-19 ஐச் சமாளிப்பதில் #G20-க்கு உலகளாவிய முக்கிய பங்கு இருக்கிறது. சவூதி ஜி20 தலைமைப்பொறுப்பால் ஒருங்கிணைக்கப்படும் இந்த மெய்நிகர் உச்சி மாநாட்டில்#G20VirtualSummit நாளை நடைபெற உள்ள ஆக்கப்பூர்வமான ஆலோசனைகளை நான் எதிர்நோக்கியுள்ளேன்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 171.17 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 171.17 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.25 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798164
பெட்ரோலியம் மற்றம் இயற்கை எரிவாயு அமைச்சகம்
2021 நவம்பருக்கான மாதாந்திர உற்பத்தி அறிக்கை
கச்சா எண்ணெய்:
2021 நவம்பர் மாதத்தில் கச்சா எண்ணெய் உற்பத்தி 2431.44 ஆயிரம் மெட்ரிக் டன்கள் எனும் அளவாக இருந்தது. மாத இலக்கைவிட இது 6.89 சதவீதம் குறைவு, 2020 நவம்பர் மாதத்துடன் ஒப்பிடுகையில் 2.22 சதவீதம் குறைவாகும்.
2021 ஏப்ரல் முதல் நவம்பர் வரையிலான காலத்தில் மொத்த கச்சா எண்ணெய் உற்பத்தி 19868.42 ஆயிரம் மெட்ரிக் டன்கள் ஆக இருந்தது. இது இலக்கை விட 4.38 சதவீதம் குறைவு, முந்தைய ஆண்டை விட 2.74 சதவீதம் குறைவு.
இயற்கை எரிவாயு:
2021 நவம்பர் மாதத்தில் இயற்கை எரிவாயு உற்பத்தி 2869.47 எம் எம் எஸ் சி எம்  அளவாக இருந்தது. இது 2020 நவம்பர் மாதத்தை விட 23.09 சதவீதம் அதிகம், ஆனால் மாதந்திர இலக்கைவிட 12.8 சதவீதம் குறைவு.
2021 ஏப்ரல் முதல் நவம்பர் வரையிலான காலத்தில் மொத்த உற்பத்தி 22777.21 எம் எம் எஸ் சி எம் ஆக இருந்தது. இது இந்த கால அளவிற்கான இலக்கைவிட 7.9 சதவீதம் குறைவாகவும், முந்தைய ஆண்டின் இதே கால அளவில் நடைபெற்ற உற்பத்தியைக் காட்டிலும் 21.78 சதவீதம் அதிகமாகவும் இருந்தது.
பெட்ரோலியப் பொருள்களின் மாதாந்திர உற்பத்தி:
2021 நவம்பர் மாதத்தில் உற்பத்தி செய்யப்பட்ட பெட்ரோலியப் பொருள்களின் அளவு 22338.45 ஆயிரம் மெட்ரிக் டன் ஆக இருந்தது. இது அந்த மாதத்திற்கான இலக்கைவிட 4,39 சதவீதம் அதிகம். 2020 நவம்பர் மாதத்துடன் ஒப்பிடுகையில் 4.26 சதவீதம் அதிகமாகும்.
2021 ஏப்ரல் முதல் நவம்பர் வரையிலான காலத்தில் உற்பத்தி அளவு 163253.91 ஆயிரம் மெட்ரிக் டன் ஆக இருந்தது. இது முந்தைய ஆண்டை விட 10.61 சதவீதம் அதிகம். ஆனால், இலக்கை விட 0.76 சதவீதம் குறைவாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783744
(
புள்ளியியல் மற்றும் திட்ட அமலாக்கம் அமைச்சகம்
முக்கியத் தொழில் துறைகளின் உற்பத்தி விவரம்
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள் இடைவெளியுடன் ஒவ்வொரு மாதத்தின் 12-ஆம் தேதியன்று , ஆதார முகமைகளிடம் இருந்து பெறப்பட்டத் தகவல்களின் அடிப்படையில் தயாரிக்கப்பட்டு வெளியிடப்படும். தயாரிப்புத் தொழிற்சாலைகள், நிறுவனங்களிடம் இருந்து இந்தத் தகவல்கள் ஆதார முகமைகளுக்குக் கிடைக்கும்.
கட்டுப்பாடுகள் படிப்படியாக தளர்த்தப்பட்டதைத் தொடர்ந்து, பொருளாதார நடவடிக்கைகளில் பல்வேறு நிலைகளில் குறிப்பிடத்தகுந்த அளவுக்கு முன்னேற்றம் காணப்படுகிறது.
செப்டம்பர் 2020-க்கான தொழில் உற்பத்திக் குறியீட்டின்  விரைவு மதிப்பீடு, 2011-12 என்னும் அடிப்படையில் 123.2 ஆக இருக்கிறது. சுரங்கங்கள், உற்பத்தி மற்றும் மின்சாரத் துறைகளின் செப்டம்பர் 2020 மாதத்துக்கான தொழில் உற்பத்தி குறியீடுகள் முறையே 87.6, 125.3 மற்றும் 166.4 ஆக உள்ளன.
தொழில் உற்பத்திக் குறியீட்டின் திருத்தக் கொள்கையின் படி இந்த துரித மதிப்பீடுகள் இனிவரும் அறிக்கைகளில் மாற்றங்களைக் காணும்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்
https://pib.gov.in/PressReleasePage.aspx?PRID=1672308
சுற்றுச்சூழல் மற்றும் வனத்துறை அமைச்சகம்
2020 வரைவு சுற்றுச்சூழல் தாக்க மதிப்பீட்டு அறிவிக்கைக்கான அறிவிக்கை காலம் ஜூன் 30 வரை நீட்டிப்பு.
1986-ம் ஆண்டின் சுற்றுச்சூழல்  சட்டத்தின் கீழ் வழங்கப்பட்டுள்ள அதிகாரங்களின்படி, மத்திய அரசு, சுற்றுச்சூழல் தாக்க மதிப்பீட்டு அறிவிக்கை 2020 என்னும் எஸ்.ஓ 1199  எண்ணின் படியான 2020 மார்ச் 23-ம் தேதியிட்ட வரைவு அறிவிக்கையை ஏப்ரல் 11-ஆம்தேதி அதிகாரப்பூர்வ அரசிதழில் வெளியிட்டது. வரைவு அறிவிக்கையில் காணப்படும் உத்தேச அம்சங்களால் பாதிக்கப்படக்கூடிய வாய்ப்புள்ள பொதுமக்களிடமிருந்து, ஆட்சேபனைகள் மற்றும் யோசனைகளை அரசிதழ் அறிவிப்பு மக்களுக்கு வெளியிடப்பட்ட, 60 நாட்களுக்குள் தெரிவிக்குமாறு அதில் தெரிவிக்கப்பட்டுள்ளது.
கொரோனா தொற்று பாதிப்பால் அமல்படுத்தப்பட்டுள்ள ஊரடங்கின் போது, இந்த அறிவிக்கை வெளியிடப்பட்டதால், அது குறித்து கவலை தெரிவித்து, கால அவகாசத்தை நீட்டிக்குமாறு கோரி, பல்வேறு கோரிக்கைகள் அமைச்சகத்துக்கு வந்துள்ளன. எனவே, அமைச்சகம் நீண்ட பரிசீலனைக்குப் பின்னர், 2020 ஜூன் 30-ஆம் தேதி வரை அறிவிக்கை காலத்தை நீட்டிப்பது சரியாக இருக்கும் என்ற முடிவுக்கு வந்துள்ளது.
(Visitor Counter : 314
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைத் தகவல்கள்
கோவிட்-19 முன்தடுப்பு, கட்டுப்படுத்துதல் மற்றும் நிர்வகித்தல் ஆகியவற்றுக்காக இந்திய அரசானது படிப்படியான, தற்காப்பான மற்றும் தாமே முன்வந்து செயலாற்றும் வகையிலான பல்வேறு நடவடிக்கைகளை மாநிலங்கள் / யூனியன் பிரதேசங்களுடன் சேர்ந்து எடுத்து வருகிறது. இந்த நடவடிக்கைகள் அனைத்தும் தொடர்ந்து மீளாய்வு செய்யப்படுவதோடு உயர்மட்ட அளவில் கண்காணிக்கப்படவும் செய்கின்றன.
தற்போது மருத்துவக் கண்காணிப்பின் கீழ் உள்ள நோயாளிகளின் எண்ணிக்கை 89,987 ஆகும். இதுவரை மொத்தமாக 71,105 நோயாளிகள் குணம் அடைந்து உள்ளனர். கடந்த 24 மணி நேரத்தில் 3,414 நோயாளிகள் குணம் அடைந்து உள்ளனர். இதனோடு சேர்த்துப் பார்த்தால், குணம் அடைபவர்களின் விகிதம் 42.89 சதவீதமாக உள்ளது.
கோவிட்-19 தொடர்பான அனைத்து நம்பகமான மற்றும் அதிகாரப்பூர்வ அண்மைத் தகவல்களுக்கும் அது தொடர்பான தொழில்நுட்பப் பிரச்சினைகள், வழிகாட்டு நெறிமுறைகள், ஆலோசனைத் தொகுப்புகள் ஆகியவற்றுக்கு தயவுசெய்து https://www.mohfw.gov.in/ மற்றும் @MoHFW_INDIA என்ற வலைத்தளங்களைப் பார்க்கவும்.
கோவிட்-19 குறித்த எந்த ஒரு சந்தேகத்துக்கும் சுகாதாரம் மற்றும் குடும்பநல அமைச்சகத்தின் உதவி எண்ணான +91-11-23978046 அல்லது 1075இல்  தொடர்பு கொள்ளவும். கோவிட்-19 தொடர்பான மாநிலங்கள் / யூனியன் பிரதேசங்களின் உதவி எண்கள் https://www.mohfw.gov.in/pdf/coronvavirushelplinenumber.pdf என்ற வலைத்தளத்தில் கிடைக்கும்.
(
பாதுகாப்பு அமைச்சகம்
ராணுவ பணியாளர் பிரிவு துணைத் தலைவராக லெப்டினன்ட் ஜெனரல் சஞ்சீவ் குமார் சர்மா நாளை பொறுப்பேற்பு
ராணுவ பணியாளர் பிரிவு துணைத் தலைவராக லெப்டினன்ட் ஜெனரல் சஞ்சீவ் குமார் சர்மா நாளை பொறுப்பேற்கிறார். இவர் இந்தப் பொறுப்பை, இன்று ஓய்வு பெற்ற லெப்டினன்ட் ஜெனரல் பரம்ஜித் சிங்கிடம் இருந்து பெறுகிறார்.
லெப்டினன்ட் ஜெனரல் சஞ்சீவ் குமார், இந்திய ராணுவத்தின் பல பிரிவுகளில் முக்கியப் பதவிகளில் இருந்துள்ளார். இந்த முக்கிய பொறுப்பை ஏற்கும் முன்பு அவர், ராணுவத்தின் உளவுப் பிரிவில் தலைமை இயக்குனராக இருந்தார்.
ராணுவத்தின் ராஜ்புதனா ரைபிள்ஸ் பிரிவில் கடந்த 1983ம் ஆண்டு, சேர்ந்த லெப்டினன்ட் ஜெனரல் சஞ்சீவ் குமார், பல படைப்பிரிவுகளுக்கு தலைமை தாங்கியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731510
ஜவுளித்துறை அமைச்சகம்
ஜவுளி மற்றும் ஆடைகள் துறையில் சுழற்சி மற்றும் நிலைத்தன்மையை மேம்படுத்தும் திட்டத்தின் கீழ் நீடித்த நடைமுறைகள் மேம்படுத்தப்படுகின்றன
ஜவுளி கழிவுப் பொருட்களின் மறு சுழற்சி மற்றும் மறுபயன்பாடு ஜவுளித்துறையில் நிலையான தன்மையை கட்டமைக்க சிறந்த நடைமுறையாகும். மத்திய அரசு ஐநா சுற்றுச்சூழல் திட்டத்துடன் இணைந்து சுழற்சி மற்றும் நிலைத்தன்மையை மேம்படுத்தும் திட்டத்தை செயல்படுத்துகிறது. எதிர்மறையான சுற்றுச்சூழல் தாக்கங்களைக் குறைப்பதே இத்திட்டத்தின் முக்கிய நோக்கமாகும். இதன் மூலம் நிலையான நடைமுறைகளும் சுழற்சி உற்பத்தி தொடர்பான நடைமுறைகளும் ஊக்குவிக்கப்படுகின்றன. சிறப்பு ஃபைபர் மற்றும் ஜியோ டெக்ஸ்டைல் பிரிவுகளில் 20 ஆராய்ச்சிகளுக்கு ஒப்புதல் அளிக்கப்பட்டுள்ளது. இதில் 3 ஆராய்ச்சித் திட்டங்கள், ஜவுளிக் கழிவுகள் மறுசுழற்சி தொடர்பானவையாகும்.
இந்தத் தகவலை மாநிலங்களவையில் எழுத்துப்பூர்வமாக அளித்த பதிலில் ஜவுளித்துறை இணை அமைச்சர் திருமதி தர்ஷனா ஜார்தோஷ் தெரிவித்துள்ளார்.
-------
AP/PLM/KPG/RJ
(Visitor Counter : 94
தொழிலாளர் மற்றும் வேலைவாய்ப்பு அமைச்சகம்
குழந்தை தொழிலாளர் முறையை முடிவுக்கு கொண்டு வந்து, குழந்தைகளை மேம்படுத்த அரசு உறுதி: அமைச்சர் திரு.கங்வார்
மத்திய தொழிலாளர் மற்றும் வேலை வாய்ப்புத்துறை இணை அமைச்சர் சந்தோஷ்குமார் கங்வார், “நமது தேசத்தின் எதிர்காலமாகத் திகழும் குழந்தைகளுக்கு, போதுமான நடைமுறைகளின் வாயிலாக மேம்படுத்துவது நமது பொறுப்பாகும்” என்று கூறினார்.
“அரசால் இன்றைக்கு மேற்கொள்ளப்படும் நடவடிக்கைகள் வரும் நாட்களில் நமது இளைஞர்கள் தற்சார்பை உருவாக்கும் வகையில் நமக்கு உதவும்” என்று அவர் நம்பிக்கை தெரிவித்தார். காணொலி காட்சி மூலம் 8-ம் தேதி நடைபெற்ற குழந்தைகள் மற்றும் இளம் பருவத் தொழிலாளர்களுக்கான மத்திய ஆலோசனை வாரியத்தின் கூட்டத்தில் அவர் இதனைத் தெரிவித்தார். “நான்கு தொழிலாளர் சட்டங்கள் மூலமாக கொண்டுவரப்பட்ட வரலாற்று சிறப்பு மிக்க சீர்திருத்தம், நமது நாட்டின் தொழிலாளர் வரலாற்றில் மேற்கொள்ளப்பட்ட முக்கியத்துவம் வாய்ந்த நடவடிக்கை என்பதை நிருபிக்கும்” என்றும் அவர் கூறினார்.
குழந்தைத் தொழிலாளர் முறையை முன்னுரிமை கொடுத்து முடிவுக்குக் கொண்டு வருவதே அரசின் தீவிரமான கடைமை என்றும் அமைச்சர் கருத்துத் தெரிவித்தார். “குழந்தைகள் மற்றும் பருவ வயது தொழிலாளர் தடை மற்றும் முறைப்படுத்துதல் 1986-ம் ஆண்டு சட்டம் நான்கு தொழிலாளர் சட்டங்களுக்கு அப்பால் வைக்கப்பட்டுள்ளதற்கு, அந்த சட்டம் சுதந்திரமாக செயல்பட வேண்டும் என்ற எண்ணம்தான் காரணம்” என்றும் மத்திய அமைச்சர் கங்வார் குறிப்பிட்டார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1663207
---
(Visitor Counter : 164
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்புத் துறையின் ஓய்வூதியதாரர்களுக்கான முகாம்களுக்கு ஏற்பாடு
ஆயுள் சான்றிதழைச் சமர்ப்பிப்பதிலும், கேஒய்பி படிவத்தைப் புதுப்பிப்பதிலும் தொலைத்தொடர்பு ஓய்வூதியதாரர்களுக்கு ஏற்படும் சிரமத்தைக் கருத்தில் கொண்டு, புதுதில்லி தொலைத்தொடர்புத் துறையின் தகவல் தொடர்புக் கணக்குகளின் முதன்மை கட்டுப்பாட்டாளர் அலுவலகம் ஓய்வூதியதாரர்களின் வசதிக்காக தில்லி முழுவதும் பல்வேறு இடங்களில் எம்டிஎன்எல் வளாகத்தில் தொலைத்தொடர்பு ஓய்வூதிய வசதி முகாம்களை நடத்தி வருகிறது.
இந்த முகாம்களில் ஓய்வூதியதாரர்கள் கலந்து கொண்டு பிபிஓ புக், ஆதார் கார்டு, பான் கார்டு, வங்கி பாஸ் புத்தகம் மற்றும் பாஸ்போர்ட் அளவு புகைப்படங்களுடன் கேஒய்பி புதுப்பித்தல் மற்றும் 2023 ஜூன் மாதத்தில் காலாவதியான அல்லது ஜூலை 2023 முதல் செப்டம்பர் 2023 வரை காலாவதியாகும் ஆயுள் சான்றிதழை அந்த இடத்திலேயே சரிபார்க்குமாறு கேட்டுக்கொள்ளப்படுகிறார்கள். இந்த முகாம்கள் மூலம் தில்லி வட்டத்தைச் சேர்ந்த சுமார் 35,000 தொலைத்தொடர்பு ஓய்வூதியதாரர்கள் இந்த வசதியைப் பெறுவார்கள்.
வணிகம் மற்றும் தொழில்துறை அமைச்சகம்
தொழில் மற்றும் உள்நாட்டு வர்த்தக மேம்பாட்டுத் துறையான டிபிஐஐடி ஒரு மாவட்டம் ஒரு தயாரிப்பு தொடர்பான விருது அறிவிப்பை வெளியிட்டுள்ளது; விண்ணப்ப நடைமுறைகள் 31.07.2023 வரை அமலில் இருக்கும் என அறிவிக்கப்பட்டுள்ளது
சீரான பிராந்திய வளர்ச்சிக்கு பிரதமர் திரு. நரேந்திர மோடியின் தொலைநோக்கு பார்வையின் அடிப்படையில், தொழில் மற்றும் உள்நாட்டு வர்த்தக மேம்பாட்டுத் துறை  சிறப்பாக செயல்பட்டு வருகிறது. இந்தத் துறை, ஜூன் 15 அன்று ராஷ்டிரிய புரஸ்கார் தளத்தில் ஒரு மாவட்டம் ஒரு தயாரிப்பு  விருதுகளை அறிமுகப்படுத்தியது. இந்த மதிப்புமிக்க விருதுகள், ஒரு மாவட்டம் ஒரு தயாரிப்பு என்ற ஓடிஓபி அணுகுமுறையின் மூலம் பொருளாதார வளர்ச்சியை எட்டுவதில் சாதனை புரிந்தவர்களை அங்கீகரித்து கௌரவிப்பதை நோக்கமாகக் கொண்டுள்ளன.
இந்த விருதுகளுக்கான விண்ணப்ப செயல்முறை 25 ஜூன் 2023 அன்று தொடங்கியது. விண்ணப்ப நடைமுறைகள் 31 ஜூலை 2023 வரை அமலில் இருக்கும் எனவும் அதுவரை விண்ணப்பிக்கலாம் எனவும் அறிவிக்கப்பட்டுள்ளது. அனைத்து மாநிலங்கள், யூனியன் பிரதேசங்கள், மாவட்ட நிர்வாகங்கள் மற்றும் வெளிநாடுகளில் உள்ள இந்திய தூதரகங்கள் இதில் பங்கேற்க தகுதியுடையவை ஆகும். மாவட்ட நிர்வாகம், மாநில நிர்வாகம் மற்றும் வெளிநாடுகளில் உள்ள தூதரகங்கள் இந்த விருதுகளுக்கு விண்ணப்பிக்க ஊக்குவிக்கப்படுகின்றன.
பிரதமரின் ஆத்மநிர்பார் பாரத் எனப்படும் தற்சார்பு இந்தியா என்ற தொலைநோக்குப் பார்வைக்கு ஏற்ப, மத்திய அரசின் பல்வேறு அமைச்சகங்களால் பல்வேறு முன்முயற்சிகள் மேற்கொள்ளப்பட்டுள்ளன. தொழில் மற்றும் உள்நாட்டு வர்த்தக ஊக்குவிப்புத் துறையால்  மேற்கொள்ளப்படும் ஒரு மாவட்டம் ஒரு உற்பத்தி  திட்டம் அத்தகைய முன்முயற்சிகளில் ஒன்றாகும். ஓடிஓபி முன்முயற்சி நாட்டின் அனைத்து மாவட்டங்களின் சமூகப் பொருளாதார வளர்ச்சியை ஊக்குவிப்பதை நோக்கமாகக் கொண்டுள்ளது.
விருதுக்கு விண்ணப்பிப்பதற்கான இணையதள இணைப்பு: https://awards.gov.in/Home/AwardLibrary
சிறப்பு சேவைகள் மற்றும் கட்டுரைகள்
பிரதமர் மாணவர்களுடன் கலந்துரையாடும் "தேர்வுக்கு தயாராகுங்கள்" நிகழ்ச்சியில் மாணவர்கள் பெருமளவில் பங்கேற்க புதுச்சேரி துணை நிலை ஆளுநர் அழைப்பு
பிரதமர் நரேந்திர மோடி, தேர்வு எழுத இருக்கும் மாணவர்கள் பயமில்லாமல் தைரியமாக தேர்வை எதிர்கொள்ள ஊக்கப்படுத்தும் வகையில் தேர்வுக்குத் தயாராகுங்கள் என்ற பரீக்ஷா பே சர்ச்சா கலந்துரையாடல் நிகழ்ச்சியை கடந்த நான்கு ஆண்டுகளாக நடத்தி வருகிறார். ஐந்தாம் நிகழ்ச்சி நாளை நடைபெறுகிறது. பிரதமரின் இந்த கலந்துரையாடல் நிகழ்ச்சி உலகம் முழுவதும் நேரடியாக ஒலிபரப்பு ஆகின்றது. இது குறித்து சென்னை பத்திரிகை தகவல் அலுவலகம் சார்பில் புதுச்சேரி ராஜ்நிவாஸில் இன்று ஏற்பாடு செய்திருந்த செய்தியாளர் சந்திப்பில் பேசுகையில், புதுச்சேரி துணை நிலை ஆளுநரும் தெலுங்கானா ஆளுநருமான டாக்டர் தமிழிசை சௌந்தரராஜன் மாணவர்கள், பெற்றோர் மற்றும் ஆசிரியர்கள் பரீக்ஷா பே சர்ச்சா நிகழ்வில் அதிக அளவில் கலந்து கொள்ள வேண்டும் என்று கேட்டுக் கொண்டார்.
கொரோனா காலகட்டங்களில் பள்ளிக்கூடங்கள் மூடப்பட்டதால் மாணவர்கள் மனரீதியாக பாதிக்கப்பட்டனர். இந்த நிலையில் மாணவர்கள் பயமோ,தயக்கமோ, தடுமாற்றமோ இல்லாமல் தேர்வு எழுத பிரதமரே முன்வந்து ஊக்கமளிப்பது என்பது மிக முக்கியத்துவம் வாய்ந்த நிகழ்வாகும். நாளை புதுச்சேரி ராஜ்நிவாஸில் 50 மாணவர்கள் வந்து சுற்றி பார்த்து விட்டு பிரதமர் நிகழ்ச்சியை திரையில் பார்ப்பார்கள். இவர்களுக்கு பிரதமர் எழுதிய Exam warriors என்ற நூலின் தமிழாக்கப் பிரதிகள் வழங்கப்படும் என்று டாக்டர் தமிழிசை சௌந்தரராஜன் தெரிவித்தார்.
சென்னை பத்திரிகை தகவல் அலுவலக கூடுதல் தலைமை இயக்குநர் திரு. எம். அண்ணாதுரை செய்தியாளர் சந்திப்புக்கு தலைமை வகித்தார்.
பாதுகாப்பு அமைச்சகம்
தில்லி சர்தார் வல்லபாய் படேல் கொவிட் மருத்துவமனையில் ஐசியு திறன் அதிகரிப்பு
தில்லி தேசிய தலைநகர் மண்டலத்தில், கொரோனா பாதிப்பு எண்ணிக்கை அதிகரித்து வருவதால், தில்லி கன்டோன்மென்ட் பகுதியில் உள்ள சர்தார் வல்லபாய் படேல் கொவிட் மருத்துவமனையில், ஐசியு படுக்கைகளின் எண்ணிக்கையை 500 ஆக ராணுவ ஆராய்ச்சி மேம்பாட்டு மையம் அதிகரித்துள்ளது. அனைத்து படுக்கைகளிலும், ஆக்ஸிஜன் வசதி உள்ளது. இங்குள்ள வசதிகளை ராணுவ மருத்துவ சேவைகள் பிரிவு தலைமை இயக்குனர் தொடர்ந்து கண்காணித்து வருகிறார்.
டிஆர்டிஓ கட்டுப்பாட்டில் இயங்கும் சர்தார் வல்லபாய் படேல் கொவிட் மருத்துவமனையில் மொத்தம் ஆயிரம் படுக்கைகள் உள்ளன, இங்கு பாதுகாப்புத்துறையைச் சேர்ந்த மருத்துவர்கள் மற்றும் மருத்துவ ஊழியர்கள் பணியில் உள்ளனர் என்பது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677018
பிரதமர் அலுவலகம்
கர்நாடகாவின் மாண்டியாவில் வளர்ச்சித் திட்டங்களின் துவக்க விழாவில் பிரதமர் ஆற்றிய உரையின் தமிழாக்கம்
கர்நாடக மாநில மக்களுக்கு எனது மனமார்ந்த வாழ்த்துகள்!
கர்நாடகாவில் இரட்டை எஞ்சின் அரசு மேற்கொண்டு வரும் அயராத முயற்சிகளின் ஒரு பகுதியாக, ஆயிரக்கணக்கான கோடி மதிப்பிலான உள்கட்டமைப்பு திட்டங்கள் இன்று திறந்து வைக்கப்பட்டு, அடிக்கல் நாட்டப்பட்டுள்ளன. இந்தியாவில் உள்கட்டமைப்பு முன்னேற்றம் தொடர்பான விவாதம் எழும்போதெல்லாம் கிருஷ்ண ராஜ வாடியார் மற்றும் சர் எம். விஸ்வேஸ்வரய்யா ஆகிய இரண்டு மிகப்பெரிய ஆளுமைகளின் பெயர்கள் நினைவிற்கு வருகின்றன. இந்த மண்ணில் அவதரித்த இந்த மாபெரும் மனிதர்கள் ஒட்டுமொத்த நாட்டின் முன்னேற்றத்திற்கு புதிய பாதையை வகுத்துத் தந்தார்கள். இது போன்ற ஆளுமைகளால் ஈர்க்கப்பட்டு, நவீன உள்கட்டமைப்பு பணிகள் தற்போது நாட்டில் மேற்கொள்ளப்பட்டு வருகின்றன.
உள்கட்டமைப்பு, வசதியை அளிப்பது மட்டுமல்லாமல், வேலைவாய்ப்பு, முதலீடு மற்றும் வருமானத்திற்கான ஆதாரத்தையும் வழங்குகிறது. கர்நாடக மாநிலத்தில் மட்டுமே கடந்த சில ஆண்டுகளில் ரூபாய் ஒரு லட்சம் கோடி மதிப்பிலான நெடுஞ்சாலைத் திட்டங்களுக்கு முதலீடு செய்துள்ளோம். கர்நாடகாவின் முக்கிய நகரங்களான பெங்களூரு மற்றும் மைசூருவை நவீன முறையில் இணைப்பது அவசியமாகிறது. பெங்களூரு- மைசூரு விரைவுச் சாலை தற்போது தொடங்கப்பட்டிருப்பதால் இரு நகரங்களுக்கு இடையேயான பயண நேரம் 1.5 மணி நேரமாகக் குறைக்கப்பட்டுள்ளது. இதன் காரணமாக இந்த ஒட்டுமொத்த பகுதியின் பொருளாதார வளர்ச்சி குறிப்பிடத்தக்க அளவில் முன்னேறும்.
ஏழை மக்களுக்கு தரமான வீடு, குடிநீர் குழாய் இணைப்புகள், சமையல் எரிவாயு இணைப்பு, மின்சார இணைப்பு, கிராமங்களுக்கு சாலை வசதிகள், மருத்துவமனைகள், மற்றும் முறையான சிகிச்சை ஆகியவை வழங்கப்படுவதற்கு பா.ஜ.க அரசு முன்னுரிமை அளித்து வருகிறது. மத்திய அரசின் திட்டங்களால் கடந்த 9 ஆண்டுகளில் கோடிக்கணக்கான ஏழைகளின் வாழ்வு வளம் பெற்றுள்ளது.
பா.ஜ.க அரசு, விவசாயிகளின் பிரச்சினைகளுக்கு நிரந்தர தீர்வு அளித்து வருகிறது. பிரதமரின் விவசாயிகள் வருவாய் ஆதரவுத் திட்டத்தின் கீழ் கர்நாடக விவசாயிகளின் வங்கிக் கணக்கில் ரூ. 12,000 கோடி நேரடியாக செலுத்தப்பட்டுள்ளது. இத்திட்டத்தின் கீழ் மத்திய அரசு ரூ. 6000 உதவித் தொகையை வழங்குவதோடு கர்நாடக மாநில அரசு கூடுதலாக ரூ. 4,000 வழங்குகிறது.
கர்நாடகாவின் விரைவான வளர்ச்சிக்கு இரட்டை எஞ்சின் அரசு அவசியம். வளர்ச்சித் திட்டங்களைப் பெற்றுள்ள உங்கள் அனைவருக்கும் மீண்டும் ஒரு முறை எனது நல்வாழ்த்துகளைத் தெரிவித்துக் கொள்கிறேன்.
மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்